Diari Oficial de la Generalitat Valenciana


Sumari del DOGV 3169, del 26-01-1998 (1998/240)

Aprovació definitiva del Projecte de Reparcel·lació Forçosa de la Unitat d'Execució Núm. 1 del Pla Parcial Sector SUP Núm. 12 del PGOU de València Campanar Sud.
----------------------------------------------------------------------------------------------------------------------------------------------------------------

### Dades del document

Número de DOGV
:   3169

Data del DOGV
:   26-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/240


Organisme emissor
:   Ajuntament de València

Tipus de document
:   Anunci

Aprovació definitiva del Projecte de Reparcel·lació Forçosa de la Unitat d'Execució Núm. 1 del Pla Parcial Sector SUP Núm. 12 del PGOU de València Campanar Sud. [1998/A240]
  
El Ple de l'Ajuntament, en la sessió del dia 25 de juliol de 1997, va acordar el que segueix:
  
«Vist el que ha informat el Servei de Patrimoni i el de Gestió Urbanística -Oficina Tècnica de Gestió del Sòl i Sistemes d'Actuació- i de conformitat amb el dictamen de la Comissió Informativa d'Urbanisme, i vist també que el projecte de reparcelación presentat per la Urbanizadora Nuevo Campanar, SA, és conseqüència i desenrotllament del programa d'actuació integrada ja aprovat per aquest Ajuntament, i que, a més, s'han complit les disposicions legals que regulen la matèria, segons s'especifica en els esmentats informes, s'acorda:
  
Primer
  
Desestimar les al·legacions en contra del Projecte de Reparcel·lació de la Unitat d'Execució Número 1 del Pla Parcial del Sector de Sòl Urbanitzable Programat Número 12, del Pla General d'Ordenació Urbana de València, Campanar Sud, presentat per la Urbanizadora Nuevo Campanar, SA, formulades per:
  
- Senyora Isabel Bartual Aznar, hereva del senyor José Bartual López, per entendre que els seus possibles drets han sigut tractats adequadament en el projecte. Se li fa saber que, atés que el seu pretés dret és dels que s'extingeixen amb l'aprovació del projecte de reparcel·lació, aquest acord té els mateixos efectes que l'acta d'ocupació en l'expropiació.
  
- Senyor Vicente Soria Madrid, senyora Palmira Álvaro Cervera i altres, Comunitat de Regants de la Séquia de Rascanya, Comunitat de Regants de la Séquia de Mestalla, senyora Amparo Ferriol Ibánez, senyora Asunción i senyora Josefa Ferriol Ibáñez, senyora Pilar Noguera Falcó Cabrelles, senyor Francisco Aguilar Martínez en nom dels germans Martínez Ricós, senyora Amparo Pascual Benlloch i germà, senyor José Barberá Guillot, senyora Francisca Salavert Balaguer (excepte en allò relatiu a l'error que més avall s'assenyalarà), senyora Rosa Escolar Escolar i senyora Ana María Cebrián Cuesta (excepte en allò relatiu a l'adjudicació dels seus drets en proindivís, que també s'assenyala més avall), senyor Félix Galdón Martínez, en representació de La Alquería, SL, senyor José Pascual Barberá, senyora Josefa Pascual Barberá, senyor José Pascual Valls i senyora Consuelo Belenguer Pascual, pels motius exposats pel Servei de Gestió Urbanística i per la mateixa urbanitzadora.
  
Segon
  
Estimar les següents al·legacions, pels motius i en les condicions exposades per la urbanitzadora i l'Oficina Tècnica de Gestió del Sòl:
  
- Les de la senyora Francisca Salavert Balaguer i la senyora María Rosa Escolar Escolar i altra, parcialment, quant a l'error comés en la numeració de les seues finques, 73 i 73a, en els plànols i taules i en la valoració de construccions i instal·lacions.
  
- Les de la senyora Elena Peñalver Molina, els drets de la qual afectaran la porció indivisa de titularitat de la propietària del terreny arrendat en la finca adjudicada en proindivís entre diversos propietaris.
  
- Les dels senyors Doménech Barberá, titulars de les parcel·les 19, 27 i 31, en tot allò relatiu a la sol·licitud d'adjudicació d'aprofitament en proindivís.
  
- Les de la senyora Teresa Ricós Mir i altres, a les quals s'adjudica una parcel·la en proindivís en l'illa de cases 2 del pla parcial, en la ubicació més pròxima a la sol·licitada por ells.
  
Tercer
  
Aprovar el projecte de reparcel·lació esmentat, segons l'exemplar presentat en data 15 de juliol de 1997, corregit en data de 17 del mateix mes i any -que modifica l'inicial, conté les al·legacions acceptades, així com els suggeriments efectuats per l'Oficina Tècnica de Gestió del Sòl, i fa paleses les conseqüències de la declaració de nul·litat de l'article 154 del Text Refós de la Llei de 1992, del Sòl, efectuada pel Tribunal Constitucional- amb especial menció al sistema de garanties especificat en el punt 7.5 de la memòria, el qual s'entén ampliat en el sentit que la Urbanizadora Nuevo Campanar, SA, llevat d'un pacte de sentit contrari amb els propietaris acreditat davant l'Ajuntament, haurà de constituir una garantia financera o primera hipoteca sobre els terrenys que se li adjudiquen que assegure davant l'Ajuntament la seua obligació específica de convertir en solar els terrenys adjudicats als propietaris com a resultat de l'estimació de les seues al·legacions, abans de la liquidació administrativa de les seus quotes d'urbanització i en les condicions establides en l'article 66.3 de la Llei Reguladora de l'Activitat Urbanística.
  
La urbanizadora queda obligada, així mateix, a presentar en l'Ajuntament, en el termini d'un mes següent a la notificació d'aquest acord, un document refós que substituïsca el presentat en data 15 de juliol.
  
Quart
  
Fer saber a la Conselleria d'Economia i Hisenda que, efectivament, les afecciones que graven finques inicials que generen adjudicacions de parcel·les resultants romanen intactes, d'acord amb el principi de subrogació real, i que, per al cas en què no es produïsca una adjudicació en parcel·la, no es procedirà a pagar als propietaris inicials les quantitats a què tinguen dret fins que quede estalvi el dret de l'administració tributària.
  
Cinqué
  
Notificar aquest acord a les persones interessades, entre elles, el Ministeri de Foment, Demarcació de Carreteres, i anunciar-lo en el Diari Oficial de la Generalitat Valenciana, en el Butlletí Oficial de la Província, al tauler d'edictes de l'Ajuntament i en un diari d'informació general de la Comunitat Valenciana, atorgar-ne escriptura pública i inscriure-la en el Registre de la Propietat.»
  
Cosa que es fa pública perquè se'n prenga coneixement i als efectes pertinents, i es fa saber que contra l'acte transcrit, que és definitiu en via administrativa, es pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquest acord.
  
Com a requisit per a la interposició d'aquest recurs, caldrà efectuar-ne la comunicació prèvia de la interposició a l'òrgan administratiu municipal autor de l'acte, d'acord amb el que exigeix l'article 10.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga interposar qualsevol altre recurs o exercitar qualsevol acció que s'estime escaient.
  
Cosa que es fa pública perquè se'n prenga coneixement.